บริษัท บ้านร็อคการ์เด้น จำกัด (มหาชน) แบบ56-1 ประจำปี 2549

ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

บริษัท บ้านร็อคการ์เด้น จำกัด (มหาชน) (“บริษัท”) หรือ (“BROCK”) ก่อตั้งขึ้นเมื่อวันที่ 5
กุมภาพันธ์ พ.ศ. 2533 โดย ตระกูลศิลปรัตน์
ซึ่งมีประสบการณ์ในการประกอบธุรกิจค้าที่ดินจัดสรรในกรุงเทพมหานครและจังหวัดใหญ่ต่างๆของประเทศ
เช่นจังหวัดเชียงใหม่ และจังหวัดต่างๆแถบชายทะเล เช่น จังหวัดระยอง และจังหวัดภูเก็ต เป็นต้น
โดยในช่วง 13 ปีแรกของการก่อตั้งบริษัท บริษัทไม่ได้พัฒนาธุรกิจอสังหาริมทรัพย์แต่อย่างใด
ต่อมาในปี 2546 บริษัทได้รับโอนผู้บริหารจากบริษัท ร็อคการ์เด้นกรุ๊ป จำกัด (“ร็อคกรุ๊ป”)
ซึ่งเป็นบริษัทที่เกี่ยวข้องกัน
และเดิมเป็นบริษัทอสังหาริมทรัพย์ที่ดำเนินธุรกิจในการพัฒนาโครงการหลักๆในอดีตของตระกูลศิลปรัตน์
พร้อมทั้งซื้อโครงการบ้านในโครงการที่เหลือทั้งหมด ภายใต้โครงการ “ร็อคการ์เด้นโฮม 1”
และโครงการ “ร็อคการ์เด้นโฮม 2" ตั้งอยู่ที่ซอยวัชรพล กรุงเทพฯ จำนวนทั้งสิ้น 10 ยูนิต และ
81 ยูนิต ตามลำดับ มูลค่าที่ซื้อมารวมกันอยู่ที่ประมาณ 91.31 ล้านบาท จากร็อคกรุ๊ป ซึ่งพัฒนา 2
โครงการดังกล่าว เมื่อปี พ.ศ. 2536 และปี พ.ศ. 2539 ตามลำดับ ลักษณะเป็นบ้านทาวน์เฮ้าส์
2 ชั้นและอาคารพาณิชย์ 4 ชั้นครึ่งพร้อมที่ดิน ณ สิ้นปี
2549ที่ผ่านมาบริษัทได้ปิดโครงการโดยโอนกรรมสิทธิ์บ้านทั้งหมด 91 ยูนิต มีมูลค่ารวม2
โครงการอยู่ที่ 103.32ล้านบาท
จนกระทั่งสถานการณ์ของบ้านเดี่ยวและบ้านทาวน์เฮ้าส์ได้มีทิศทางเติบโตขึ้นอย่างชัดเจนในปี พ.ศ.
2546 อันเป็นผลจากเศรษฐกิจไทยที่กำลังอยู่ในภาวะฟื้นตัวในช่วงขาขึ้น
หลังจากเกิดเหตุการณ์วิกฤติเศรษฐกิจและวิกฤติอสังหาริมทรัพย์ในปี 2540
บริษัทจึงได้เริ่มพัฒนาโครงการแห่งแรกขึ้นมา เมื่อเดือนกันยายน 2546 คือโครงการ
“บ้านร็อคการ์เด้น เหม่งจ๋าย” ซึ่งเป็นบ้านทาวน์เฮ้าส์กึ่งโฮมออฟฟิศ 3 ชั้นประกอบด้วย 3 ห้องนอน
3 ห้องน้ำ จอดรถได้ 2 คัน บนเนื้อที่ประมาณ 5 ไร่ บริเวณถนนประชาอุทิศ กรุงเทพฯ
ระดับราคาประมาณ 4.90- 6.00 ล้านบาท มูลค่าโครงการรวม 331.62 ล้านบาท ณ สิ้นปี 2549
บริษัทได้ปิดโครงการโดยโอนกรรมสิทธิ์บ้านทั้งหมด 63 ยูนิต มีมูลค่าโครงการรวม 331.45
ล้านบาท

สำหรับโครงการต่อมาในปี 2547 บริษัทได้พัฒนาโครงการที่สำคัญอีก 1 โครงการคือ โครงการ
“บ้านร็อคการ์เด้น บายพาส” ซึ่งแบ่งออกเป็น 4 เฟสในปัจจุบัน บนพื้นที่ติดกัน คือ โครงการ
“บ้านร็อคการ์เด้น บายพาส 1” ถึง “บ้านร็อคการ์เด้น บายพาส 4” โดยที่ “บ้านร็อคการ์เด้น
บายพาส 1” และ “บ้านร็อคการ์เด้น บายพาส 2” ซึ่งได้ก่อสร้างเสร็จแล้ว 100%
และมีทำเลที่ตั้งอยู่บนพื้นที่หลักคือบนถนนบายพาสของจังหวัดภูเก็ต ขนาดของเนื้อที่รวมกันประมาณ 16
ไร่ ลักษณะเป็นบ้านทาวน์เฮ้าส์แบบชั้นเดียวระดับราคาประมาณ 0.84-1.20 ล้านบาท
และอาคารพาณิชย์สูง 2.5 ชั้นระดับราคาประมาณ 2.00-2.49 ล้านบาท จำนวนรวมกันทั้งสิ้น 190
ยูนิต มูลค่าขายของโครงการรวมกันประมาณ 180.9 ล้านบาท โดย ณ สิ้น ปี 2549 ที่ผ่านมา
โครงการ“บ้านร็อคการ์เด้น บายพาส 1” ได้ปิดโครงการโดยโอนกรรมสิทธิ์บ้านทั้งหมด 91 ยูนิต
และโครงการ “บ้านร็อคการ์เด้น บายพาส 2” บริษัทได้โอนกรรมสิทธิ์บ้านทั้งหมด 91 ยูนิต
จากทั้งหมด 99 ยูนิต กำลังรอโอนกรรมสิทธิ์บ้านอีกจำนวน 4 ยูนิต และคงเหลืออีกเพียง 4 ยูนิต

บริษัทได้เปิดจองซื้อบ้านเฟสที่ 3 และเฟสที่ 4 ในโครงการ อย่างต่อเนื่อง เมื่อเดือนพฤศจิกายน
2548 และเดือนกรกฎาคม 2549 ตามลำดับ โดย โครงการ “บ้านร็อคการ์เด้น บายพาส 3”
บนเนื้อที่ประมาณ 14 ไร่ ซึ่งได้ก่อสร้างเสร็จแล้ว 100% และโครงการ “บ้านร็อคการ์เด้น
บายพาส เฟส 4” บนเนื้อที่ประมาณ 11 ไร่ ซึ่งได้

บริษัท บ้านร็อคการ์เด้น จำกัด (มหาชน) แบบ56-1 ประจำปี 2549

ก่อสร้างเสร็จแล้ว 70% ลักษณะของบ้านในโครงการเป็น บ้านแฝดชั้นเดียว บ้านเดี่ยวชั้นเดียว
บ้านเดี่ยวสองชั้น และบ้านโฮมออฟฟิศ 2.5 ชั้นมีระดับราคาขายอยู่ที่ประมาณ 1.49-3.20 ล้านบาท
เหมาะสำหรับผู้มีรายได้ครอบครัวประมาณ 300,000 ถึง 500,000 บาทต่อปี จำนวนรวมกันทั้งสิ้น
172 ยูนิต มูลค่าขาย 349.93 ล้านบาท โดย ณ สิ้นปี 2549 ที่ผ่านมาโครงการ “บ้านร็อคการ์เด้น
บายพาส 3”บริษัทด้โอนกรรมสิทธิ์บ้านในโครงการทั้งสิ้น 28 ยูนิต จากทั้งหมด 90 ยูนิต
กำลังรอโอนกรรมสิทธิ์อีกจำนวน 54 ยูนิตคงเหลืออีก 8 ยูนิตในส่วนของโครงการ
“บ้านร็อคการ์เด้น บายพาส เฟส 4” บริษัทมีจำนวนลูกค้าที่ได้จองบ้านแล้วจำนวน 43ยูนิต
จากจำนวนทั้งหมด 82 ยูนิต คาดว่าจะเริ่มมีการโอนกรรมสิทธิ์ภายในไตรมาสที่ 2 ของปี2550

ต่อมาในเดือนมกราคมของปี 2548 บริษัทได้มีการปรับโครงสร้างการดำเนินงานให้ชัดเจน
โดยบริษัทรับโอนบุคลากรของร็อคกรุ๊ปทั้งหมดจำนวน 10 คน
ซึ่งมีหน้าที่ในการบริหารงานในด้านโรงแรม และ รีสอร์ทดังกล่าวที่จังหวัดระยอง เท่านั้น เช่น
พนักงานต้อนรับลูกค้า เป็นต้น โดยบริษัทจะรับผิดชอบบริหารและจัดการบ้านพักรีสอร์ทจำนวน 78
หลัง และห้องพักประเภท Superior room อีกจำนวน 20 ห้อง
รวมถึงเนื้อที่ของสวนหินและสวนปาล์มขนาดใหญ่ และห้องสัมมนา พร้อมด้วยสระว่ายน้ำ 2 สระ
โดยบริษัทไม่ต้องรับผิดชอบดูแลในส่วนของการทำการตลาดแต่อย่างใด ในขณะเดียวกัน
บริษัทจะได้รับค่าจัดการ (Management Fee) เป็นค่าตอบแทนในการบริหาร
โดยเป็นรายได้ของบริษัทคงที่เดือนละ 200,000 บาท ตั้งแต่เดือนมกราคม 2548 เป็นต้นมา
ซึ่งครอบคลุมค่าใช้จ่ายการบริหารกิจการ ได้แก่ ค่าใช้จ่ายที่เกี่ยวกับเงินเดือนของพนักงาน
ค่าเช่าสำนักงานและค่าบริการที่สำนักงานใหญ่ของบริษัท และค่าใช้เบ็ดเตล็ดอื่นๆ เป็นต้น